Wonka (film)
Wonka (oʻzbekcha: Vonka) — 2023-yilgi musiqiy fantastik film, rejissyor Paul King, u King hikoyasi asosida Saymon Farnabi bilan hamkorlikda ssenariy yozgan. U 1964-yilda Roald Dahlning Charli va shokolad fabrikasi romani qahramoni Willy Wonkaning shokolad sotuvchi sifatidagi faoliyatining ilk kunlarini aks ettiradi. Filmda bosh rolni Timothée Chalamet oʻynagan, shuningdek, Calah Lane, Keegan-Michaell Key, Paterson Joseph, Matt Lucas, Mathew Baynton, Sallt Hawkins, Rowan Atkinson, Jim Carter, Natasha Rothwell, Olivia Colman va Hugh Grant kabi aktyorlar ham filmda bir qator rollarni ijro etgan. Bu „Villi Vonka va shokolad fabrikasi“ (1971-yil) va „Charli va shokolad fabrikasi“ (2005-yil) filmlaridan keyin Roald Dalhning romaniga asoslangan holda suratga olingan uchinchi filmdir. Filmni suratga olish ishlari Warner Bros. Pictures 2016-yil oktabr oyida personajga boʻlgan huquqlarni qayta qoʻlga kiritgandan soʻng boshlangan va filmda personajning kelib chiqish tarixi haqida hikoya qilinishi eʼlon qilindi. Paul King Wonkani 1971-yilgi filmga „yordamchi qism“ sifatida ishlab chiqqan va shuning uchun Oompa Loompalarning baʼzi musiqalari, tematik elementlari va vizual dizaynlari bu filmda takrorlanadi. 2021-yil may oyida Timothée Chalamet Wonka rolini oʻynashi tasdiqlanadi va oʻsha yilning sentabr oyida yordamchi aktyorlar tarkibi ham eʼlon qilinadi. Asosiy suratga olish ishlari Buyuk Britaniyada 2021-yil sentyabr oyida boshlangan. Suratga olish ishlari Watfordning Livsden hududidagi Warner Bros. Studios, shuningdek, Oxford, Lyme Regis, Bath, Sent-Albans va Londonning Crofton Parkdagi Rivoli Ballroom zalida amalga oshirilgan. Film uchun tanlangan qoʻshiqlar Neil Hannon tomonidan kuylangan, qoʻshiq kompozitori esa Joby Talbot hisoblanadi. 2023-yil 28-noyabr kuni Londondagi Southbank Centerdagi Royal Festival Hall zalida Wonka filmining jahon premyerasi boʻlib oʻtdi. U Buyuk Britaniyada 8-dekabrda, AQShda esa 15-dekabrda Warner Bros. Pictures tomonidan premyera qilingan. Film butun dunyo boʻylab 272 million dollar miqdorida daromad yigʻdi va tanqidchilardan umuman holatda ijobiy baho olishga erishdi. Oʻzining ijrosi uchun Timothée Chalamet „Oltin globus“ mukofotining „Eng yaxshi aktyor“ – musiqiy yoki komediya filmi nominatsiyasiga nomzod boʻldi.